ગાંધીનગર- મુખ્યપ્રધાન વિજય રુપાણીએ રાજ્યના અગરિયા વિસ્તારના શ્રમિકવાલીઓના બાળકોને પ્રારંભિક શિક્ષણ ઘરઆંગણે પૂરૂં પાડવાના પાયલોટ પ્રોજેકટ રૂપે ‘‘સ્કૂલ ઓન વ્હીલ’’ હરતીફરતી શાળાનો પ્રારંભ કરાવ્યો હતો.નાયબ મુખ્યપ્રધાન નિતીન પટેલ અને શિક્ષણપ્રધાન ભૂપેન્દ્રસિંહ ચૂડાસમા પણ આ સમયે ઉપસ્થિત હતાં. લગભગ ૧ર૦૦ જેટલાં બાળકોને તબક્કાવાર તેનો લાભ અપાશે. જ્યારે અગરિયા વિસ્તારના બાળકો પોતાની મૂળ શાળામાં જાય ત્યારે આ બસનો ઉપયોગ બીજા સ્થળાંતર કરતાં બાળકો માટે પણ કરી શકાશે તેવું પણ નક્કી કરવામાં આવ્યું છે.